[{"text_idx": "#000002", "text": "en la nomo de la nova estraro de HEA kaj mi mem, mi kore bonvenigas la kunvenintojn por festado de la 162-a datreveno de la naskig\u0302o de nia Majstro, Ludoviko Lazaro Zamenhof. Pere de vi mi bonvenigas la membraron de HEA, c\u0302iujn hungarajn esperantistojn, esperantistojn log\u0302antajn en najbaraj landoj, iliajn asociojn, organizaj\u0302ojn, c\u0302iujn esperantistojn en Eu\u0306ropo kaj en la mondo, kaj c\u0302iujn simpatiantojn de nia afero."}, {"text_idx": "#000003", "text": "Kun granda plezuro mi salutas niajn eksterlandajn gastojn festantajn kune kun ni, sinjorinon Perla Martinelli, c\u0302efredaktoron de Literatura Foiro kaj prof. Giorgio Silfer, prezidanton de la Civito, s-ron Stefan MacGill reprezentaton de UEA respondecan por la landa agado, kiun mi ne scias, c\u0302u mi entute menciu inter niaj eksterlandaj gastoj, li ja vivas jam de jardekoj inter ni... kaj la samon mi povus diri salutante s-ron Boris Arrate Veranes el Kubo."}, {"text_idx": "#000006", "text": "Certe Vi c\u0302iuj rekonas la du komencajn versojn el la Tragedio de l\u2019Homo, drama poemo de Imre Mada\u0301ch. La traduko de la Tragedio de l\u2019Homo finpretis jam, kiam la lingvo Esperanto ankorau\u0306 ne atingis la plenkreskan virag\u0302on, sed tiu jam komencis havi decidan influon sur la evoluon de Esperanto kaj, pere de g\u0302i sur la Eu\u0306ropan kulturon. Sen Esperanto la Eu\u0306ropa kulturo estus multe pli malric\u0302a hodiau\u0306. Tamen la hipokritaj oficistoj de la Eu\u0306ropa Unio, ankorau\u0306 ofte asertas, ke Esperanto ne havas la kulturan fonon, kiun havas la tiel nomataj naturaj lingvoj."}, {"text_idx": "#000007", "text": "Lau\u0306 Ge\u0301za Ba\u0301rczi, la plej granda hungara lingvisto de la jarcento, la Esperanta traduko de la Tragedio estas multe pli sukcesa ol la franca traduko. Tio fiksig\u0302is forte en mia adoleska cerbo kaj ekde tiam mi ne povas deklami g\u0302in lau\u0306 la originala hungara versio."}, {"text_idx": "#000009", "text": "Sen kono de la Tragedio oni ne povas trakti la Esperantan literaturon. Sen koni la Tragedion en Esperanto-traduko ankau\u0306 William Auld \u2013 mi certas \u2013ne scipovus verki sian c\u0302efverkon \u201eLa infana raso\u201d, kiun jardekojn poste tradukis al la germana Clemens Setz, artisto de la germana lingvo, lau\u0306reato de la c\u0302i-jara Germana Literatura Grandpremio. Setz konsideras g\u0302in c\u0302efverko de la monda literaturo, afis\u0302ante g\u0302in c\u0302ie kie li nur iras kaj prelegas pri la mondvalora Esperanto-literaturo, paralela mondo malkovrinda kaj malkovrenda kandidatigante Spomenka S\u0302timec, kroatan verkiston por la Nobel-premio. Setz ne estas Esperantisto. La duvizag\u0302aj bruselaj burokratoj regurdas siajn antau\u0306jug\u0302ojn."}, {"text_idx": "#000010", "text": "Pac\u0302jo nia, Julio Baghy sub la forta influo de Mada\u0301ch, estante en sama psika stato en kiu Mada\u0301ch trovig\u0302is dum sia tuta vivo c\u0302efe post la falo de la Revolucio kaj Liberiga Milito en jaroj 1848-49, dum la morna historia tempo en vintro de 1956-57 surpaperigis siajn song\u0302ojn (Song\u0302e sub pomarbo) \u2013 kiu estas c\u0302efverko de la Esperanta drama poezio."}, {"text_idx": "#000011", "text": "William Auld neniam au\u0306dis pri Madach g\u0302is La Tragedio de l\u2019Homo atingis lin en Esperanta traduko. De tiam li estas s\u0302atanto de la hungara literaturo. Sed poste li serc\u0302is ankau\u0306 la anglan tradukon de la verko kaj sian opinion pri tio li resumis jene: \u201ese mi (pli frue) konus (jam) la verkon de Mada\u0301ch en la traduko de c\u0302i tiu buc\u0302isto, mi ne interesig\u0302us pri la hungara literaturo\u201d. William Auld estis kandidatigita trifoje por la literatura Nobel-premio. Ka\u0301lma\u0301n Kalocsay estis premiita de la Hungara PEN-Klubo kun memormedalo por esperantlingva disvastigo de hungara literaturo eksterlande."}, {"text_idx": "#000012", "text": "Tamen publikigante en novembro 2005, la Komunikon pri Nova Kadra Strategio por Multlingvismo kaj Komunikado, la Eu\u0306ropa Komisiono prezentas intelektan antau\u0306jug\u0302on en la fama kaj fifama piednoto 5, asertante, ke \u201e... la Komisiono ne subtenas la uzon de artefaritaj lingvoj, c\u0302ar ili ne havas kulturan fonon pro sia naturo.\u201d"}, {"text_idx": "#000018", "text": "Mi neniam c\u0302esos admiri lian tradukon de \u201cOdo\u201d \u2013 \u201esvarmas al mi are la iamo\u201d, en kiun frazon c\u0302io estas enmetita, enpakita pri nia lingvo, c\u0302iu eco, trajto kaj senco kaj ing\u0302enieco, lerteco, sed entute genieco de nia Majstro \u2013 de la \u201clingvo bona\u201d. Mia konsilo : neniam rezignu pri la lingvo bona!"}, {"text_idx": "#000019", "text": "La festo kaj kristnasko estas tre proksimaj en la kalendaro, simbole proksimaj. Estu tiel en niaj pensoj kaj animo. Estu nia kompaso la devizo por nia c\u0302iutaga vivo:"}, {"text_idx": "#000020", "text": "\u201cpatrino kaj landa asocio\u201d estas nur unu.Vivu Zamenhof! Vivu lia memoro ! Vivu la Movado!"}, {"text_idx": "#000022", "text": "Istva\u0301n Szabolcs prezidanto de Hungaria Esperanto-Asocio"}, {"text_idx": "#000027", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]